E

**Årsberetning**

Haldens Roklub

2020

*Sammen med årsregnskapet skal årsberetningen gi et bilde av aktivitet og økonomisk status i idrettslaget.*

**Styrets sammensetning**

Leder: Eivind Borring Hansen

Nestleder: Roy Bjørnstad

Rosjef: Oskar van Etten Jarem

Sekretær: Melinda Damgaard

Kasserer: Bernt Haugen

Styremedlem: Inger Geitle Midthun

Styremedlem: Hans Petter Borge

Styremedlem: Thomas Furuvarp (ungdomsrepresentant)

Varamedlemmer: Hanne Eriksen, Marion NN?

Valgkomité: Bjørn-Arild Lundquist, Karl-Magnus Haugen

Revisorer: Vidar Hov Lian, Thor Edquist

**Styrets arbeid**

**Styremøter**Det er avholdt 7 styremøter hvor 24 saker er behandlet.

**Spesielle oppgaver**

*Rehabilitering av klubbens lokaler*Klubbhuset til Haldens Roklub har blitt rehabilitert for om lag 5 millioner kroner i løpet av 2020. Rehabiliteringen har blitt finansiert med sponsormidler, gaver, mva-kompensasjon og tippemidler. Siden noe av arbeidet ble ferdigstilt i 2021, vil mva-kompensasjon bli utbetalt i 2022. Denne delen mellomfinansieres med lån i Halden Sparebank.

Den lokale entreprenøren ØST AS ble valgt som totalleverandør. ØST har benyttet flere lokale underleverandører.

Rehabiliteringen har blitt ledet av en byggekomité bestående av Bernt Haugen, Inger Geitle Midthun og Roy Bjørnstad. Bernt Haugen har vært byggekomitèens leder. Byggekomitèen har hatt følgende mandat:

1. Byggekomitèen avklarer spørsmål knyttet til åpen bok-kontrakt med Øst AS ved enstemmighet.
2. Ved dissens i komitèen avgjør styret.
3. Byggekomitèen avgjør selv intern organisering.
4. Saker av spesiell art eller særskilt betydning skal legges fram for styret til behandling (orientering eller vedtak).
5. Saker som nevnt i (4) kan være (men er ikke begrenset til) endringer i romprogram, funksjonalitet eller andre forhold som påvirker medlemmenes nytte av lokalene etter rehabiliteringen.

Styret har brukt mye tid på å følge opp byggekomitèens arbeid, og ved enkelte anledninger fattet vedtak i spørsmål komitèen har løftet til styret underveis. Byggekomitèen, og særlig dens leder, har lagt ned et formidabelt arbeid, som klubbens medlemmer vil nyte fruktene av i flere tiår framover.

Rehabiliteringen hadde et budsjett på om lag 5 millioner kroner. Den endelige kostnaden (påløpt i 2020 og 2021 her rapportert under ett) ble på om lag 5,6 millioner kroner. Merkostnaden er dekket inn gjennom sponsormidler, gaver og tippemidler i 2021.

*Konsekvenser av tiltak for å begrense spredning av Covid-19 virus*

Den nasjonale nedstengningen våren 2020 har opptatt styret hele året, både med hensyn til gjennomføring av rehabiliteringen, men spesielt med hensyn til aktivitetsnivået for små og store roere. Sportslige aktiviteter gjennom sesongen ble vesentlig redusert, men til tross for dette klarte klubbens sportslige ledere å opprettholde et godt treningsnivå for alle nivåer. Klubbens arbeid med disse utfordringene gjennom året ble ledet med stø hånd av rosjef Oskar van Etten Jarem, med god støtte av barnegruppas primus motor Inger Geite Midthun.

*Ekstern representasjon*

Bernt Haugen representerer Haldens Roklub som sekretær i Østfold Rokrets. Roy Bjørnstad representerer Haldens Roklub som styremedlem i Halden Idrettsråd.

**Aktivitet**Aktiviteten i klubben har vært lav sportslig sett i løpet av året. Dette skyldes at sesongen ble sterkt preget av konsekvensene av tiltak for å begrense spredning av Covid-19. Ett år der trening var vanskelig å gjennomføre med regler og lover som ofte ble endret for de aktive og for mosjonistene. Motivasjon og tålmodighet ble en stor utfordring for mange.

Før Covid-19 restriksjonene kom deltok 5 roere på Innendørs NM i roing. I en lang periode ble treningslokalene i HR stengt og kun ute treningen ble gjennomført. Siden ingen regatta ble arrangert våren 2020 på grunn av Covid – 19 reglene, samarbeidet Haldens og Moss og arrangerte en treningsregatta med Østfold klubbene på Årungen Søndag 7. juni. 11 løp i singel og dobbel ble gjennomført med deltakere fra Junior C klassen og helt opp til Senior klassen. Det var først 20.-21. juni en regional regatta ble gjennomført. Haldens Stilte med 6 roere. Regattaene fremover ble arrangert med strenge restriksjoner fra FHI og NIF.

Haakon Borge ble invitert til uttak for U19 EM den 23.-26. Juli. Etter uttaket ble Haakon valgt til å ro i 4x for Norges Roforbund. Haakon satt nr. 2 i x sammen med Per Andreassen, Sturla Mogstad og Ulrik Lohne. 4x båten fikk kun delta på 2. regattaer i Norge på grunn av Covid-19. Norge valgte dessverre å ikke dra til Serbia på grunnlag av smittesituasjonen. Landslagssjef Johan Flodin skrev: «Vi upplever det märkligaste (rodd)året som jag under mina 40 år som roddare och tränare har upplevt. Det får tråkiga konsekvenser för många av oss och för just dig». Haakon var også med på Veien til OL med Elvestad, et program på TV2 hvor Olaf Tufte og 2 andre fra landslaget rodde med en programleder med null roerfaring mot en Junior 4x. Det var i junior båten Haakon rodde, resultatet ble litt for lett seier til Junior 4x.

Haldens Roklub har deltatt på 7 regattaer gjennom 2020 sesongen, med god deltakelse fra de aktive med tanke på alle utfordringene året 2020 har gitt.

Barnegruppa (Junior C) hadde en fin tur til årets Ungdomsregatta som ble arrangert av Os Roklubb hvor det ble mange medaljer til de yngste i Haldens Roklub. Haldens Roklub stilte også i NM og oppnådde der en fjerdeplass i lettvekt singelsculler (senior) og en sjetteplass i junior singelsculler.

Styret har som ambisjon å revitalisere klubbens arbeid med og gjennom ulike utvalg som rekrutteringsutvalg, sportslig utvalg/ routvalg og finansutvalg gjennom 2021.

*Vurdering av aktivitet i forhold til mål*Haldens Roklub har ikke hatt klare mål for aktivitet i 2020, men styret har som ambisjon å jobbe mer og bedre med det når smittespredningen av Covid-19 virus avtar, og det rehabiliterte klubbhuset står helt ferdig i 2021.

**Medlemstall**

|  |  |  |  |  |  |  |
| --- | --- | --- | --- | --- | --- | --- |
|  | 0-5 år | 6-12 år | 13-19 år | 20-25 år | 26 år og eldre | Totalt |
| Kvinner | 0 | 8 | 1 | 3 | 16 | 28 |
| Menn | 0 | 2 | 15 | 10 | 42 | 69 |
| Totalt | 0 | 10 | 16 | 13 | 58 | 97 |

Medlemsutvikling

|  |  |  |  |  |  |
| --- | --- | --- | --- | --- | --- |
|  | 2016 | 2017 | 2018 | 2019 | 2020 |
| Kvinner | I/T | I/T | I/T | I/T | 28 |
| Menn | I/T | I/T | I/T | I/T | 69 |
| Totalt | I/T | I/T | I/T | I/T | 97 |

**Årsregnskap**

Klubbens økonomi er god. Løpende er utgifter i balanse med løpende inntekter. Styret har gode muligheter for å tilpasse aktivitet til endringer i inntektsnivå i løpet av året, og gjennomfører tiltak når det er nødvendig.

2020 var et annerledes år med store inntekter og tilhørende store utgifter knyttet til rehabiliteringen. Det kan derfor være vanskelig å lese resultatet av den løpende driften ut fra regnskapet. 2020 var også et år da den løpende driften skilte seg vesentlig fra tidligere år som følge av smittesituasjonen i samfunnet.

Det vises til det vedlagte regnskapet, og revisors beretning for detaljer.